The Créme Shop ร่วมมือกับ Sanrio เปิดตัวสกินแคร์ธีม Hello Kitty เอาใจสายมุ้งมิ้ง
ถ้าเปรียบคาแรกเตอร์อันแสนน่ารักของ Hello Kitty เป็นนางแบบสักคน ก็น่าจะเป็นนางแบบที่เข้าตาแบรนด์ดังๆ จนมีโอกาสได้ร่วมงานแคมเปญเจ๋งๆ มากมาย โดยเฉพาะแวดวงบิวตี้ที่เจ้าตัวการ์ตูน Hello Kitty ได้ร่วมงานกับแบรนด์ความงามยอดนิยมเรื่อยมา เช่น M.A.C DHC Proactive The ColourPop Liberty London Makeup ฯลฯ ล่าสุด ร้าน The Créme Shop สัญชาติเกาหลี ได้ประกาศร่วมมือกับ Sanrio ส่งสกินแคร์คอลเล็กชัน Hello Kitty มาเอาใจสายมุ้งมิ้งให้ได้ฟินไปกับความน่ารักน่าใช้ของผลิตภัณฑ์ที่หลากหลายมากถึง 51 ชิ้นนายโอลีฟ คิม กรรมการบริหารของ The Créme Shop กล่าวในงานแถลงข่าวว่า ในฐานะที่เราหลงใหลการสร้างผลิตภัณฑ์ที่ตอบโจทย์ด้านความสนุกสนาน และให้ความสำคัญกับผลิตภัณฑ์ที่เป็นมิตรกับสิ่งแวดล้อม ทำให้เรารู้สึกตื่นเต้นที่ได้ร่วมมือกับ Sanrio เพื่อสร้างสรรค์ผลิตภัณฑ์ด้านความงาม ที่สามารถดูแลผิวได้อย่างมีประสิทธิภาพ นายคิมกล่าวว่า นอกจากคาแรกเตอร์ Hello Kitty ที่เป็นดาวเด่นแล้ว ยังจะมีลูกสมุนน่ารักๆ อีกเพียบ ที่จะกลายมาเป็นหนึ่งในคอลเล็กชันสกินแคร์น่าใช้เหล่านี้ อาทิ Gudetama Chococat Bad Badtz-Maru Keroppi My Melody และ Cinnamoroll ไอเทมน่าสนใจที่เราอยากแนะนำคือ Hello Kitty Handy Dandy Cream Hello Kitty Ready Set Glow Sheet Mask Hello Kitty Macaron Lip Balm Hello Kitty Spa Unicorn Headband ซึ่งราคาผลิตภัณฑ์เหล่านี้ไม่ถึง 10 เหรียญสหรัฐ หากใครสนใจอยากเป็นเจ้าของ สามารถซื้อได้ที่เว็บไซต์ และ ภาพ:พิสูจน์อักษร: 
ร้าน The Créme Shop ประกาศร่วมมือกับ Sanrio ส่งสกินแคร์คอลเล็กชัน Hello Kitty มาเอาใจสายมุ้งมิ้งให้ได้ฟินไปกับความน่ารักน่าใช้ของผลิตภัณฑ์ที่หลากหลายมากถึง 51 ชิ้น